เงินบาทเปิดตลาดที่ 33.13/15
ธนาคารกรุงศรีอยุธยา รายงาน เงินบาทเปิดตลาดที่ระดับ 33.13/15 ไม่เปลี่ยนแปลงจากช่วงเย็นวานนี้
23 ก.พ. 2553

ธนาคารกรุงศรีอยุธยา รายงาน เงินบาทเปิดตลาดที่ระดับ 33.13/15 ไม่เปลี่ยนแปลงจากช่วงเย็นวานนี้
นักบริหารเงินธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 33.13/15 บาท/ดอลลาร์ ทรงตัวอยู่ในระดับใกล้เคียงกับช่วงปิดตลาดเย็นวานนี้ ซึ่งเป็นไปในทิศทางเดียวกันค่าเงินสกุลหลักต่างประเทศเมื่อเทียบกับดอลลาร์ เนื่องจากยังไม่มีปัจจัยใหม่ที่ส่งผลกระทบต่อตลาด
"เปิดตลาดมาค่อนข้างนิ่ง ยืนอยู่ในระดับเดียวกับช่วงเย็นวานนี้ วันนี้น่าจะเคลื่อนไหวในกรอบแคบๆ" นักบริหารเงิน กล่าว
สำหรับความเคลื่อนไหวของสกุลเงินหลักต่างประเทศ เงินเยนอยู่ที่ระดับ 91.12/13 เยน/ดอลลาร์ ปรับตัวแข็งค่าจากเย็นวานนี้ระดับ 91.46/49 เยน/ดอลลาร์ ส่วนเงินยูโรอยู่ที่ระดับ 1.3598/3602 ดอลลาร์/ยูโร ใกล้เคียงกับเย็นวานนี้ที่ระดับ 1.3599/3620 ดอลลาร์/ยูโร 
นักบริหารเงิน คาดว่า วันเงินบาทน่าทรงตัวและเคลื่อนไหวในกรอบแคบๆ เช่นเดิม โดยมองว่าจะอยู่ในกรอบระหว่าง 33.10-33.15 บาท